पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रविवार को लगातार दूसरे दिन दिन भर बादलों के छाने से मौसम सुहावना बना रहा। बादलों की गर्जना के साथ बूंदाबांदी भी हुई। सुबह लोगों की नींद खुली तो तेज हवा चल रही थी। आसमान में बाद छाए होने से दिन में धूप नहीं निकली। इससे लोगों को गर्मी से राहत मिली। कई बार हल्की बूंदाबांदी भी हुई।
जिले में पिछले दो दिन से मौसम का मिजाज बदला हुआ है। धूप नहीं खिलने से लोगों को गर्मी से राहत मिली। यहां शनिवार रात को भी बादल छाए रहे और बूंदाबांदी हुई। पुरवा हवाएं चलने के कारण अधिकतम तापमान 34 डिग्री सेल्सियस रहा। दोपहर में कई बार धूलभरी आंधी चलने से लोगों को परेशानी का सामना करना पड़ा।
दोपहर बाद जिले के महवा व बांदीकुई क्षेत्र के कई गांवों में भी हल्की बूंदाबांदी हुई। इससे तापमान में कमी देखी गई। हालांकि रविवार को जिले का तापमान पूरी तरह सामान्य रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn